Document ID: 31983R1087

Komisijas Regula (EEK) Nr. 1087/83
(1983. gada 4. maijs)
par preču klasifikāciju kopējā muitas tarifa apakšpozīcijā 22.02 A
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1969. gada 16. janvāra Regulu (EEK) Nr. 97/69 par pasākumiem, kas jāveic Kopējā muitas tarifa nomenklatūras vienādai piemērošanai [1], kurā jaunākie grozījumi ir izdarīti ar Grieķijas Pievienošanās aktu, un jo īpaši tās 3. pantu,
tā kā, lai nodrošinātu Kopīgā muitas tarifa vienādu piemērošanu, ir jāpieņem noteikumi par tarifu klasifikāciju dažiem dzērieniem, ko dažreiz dēvē par "bezalkoholisko alu", kuru iegūst, fermentējot iesala misu, pievienojot apiņus, un kura spirta koncentrācija nepārsniedz 0,5 % tilpuma;
tā kā 22.02 pozīcija Kopējā muitas tarifā, kas pievienots Padomes Regulai (EEK) Nr. 950/68 [2], kurā jaunākie grozījumi izdarīti ar Regulu (EEK) Nr. 859/83 [3], attiecas uz bezalkoholiskajiem dzērieniem, bet 22.03 pozīcija attiecas uz alu;
tā kā, ņemot to ļoti zemo spirta koncentrāciju, kas nepārsniedz 0,5 % tilpuma, šādus produktus nevar uzskatīt par alu, kas atbilst 22.03 pozīcijai;
tā kā minētie produkti tāpēc būtu jāklasificē kā bezalkoholiski dzērieni saskaņā ar 22.02 pozīciju; tā kā šajā pozīcijā ir lietderīgi izvēlēties 22.02 A apakšpozīciju;
tā kā, ja nav Kopējo muitas tarifu nomenklatūras komitejas labvēlīga atzinuma, Komisija ierosina Padomei pieņemt tās noteikumus Regulas (EEK) Nr. 97/69 3. pantā noteiktajā kārtībā;
tā kā Padome nav pieņēmusi lēmumu trīs mēnešos pēc tam, kad priekšlikums tai tika iesniegts, un tāpēc ir lietderīgi Komisijai pieņemt ierosinātos noteikumus saskaņā ar Regulā (EEK) Nr. 97/69 iepriekšminēto procedūru,
IR PIEŅĒMUSI ŠO REGULU.
1. pants
Dzērienus, kas izgatavoti, fermentējot iesala misu ar apiņu piedevām, kura spirta koncentrācija nepārsniedz 0,5 % tilpuma, kurus dažkārt dēvē par "bezalkoholisko alu", klasificē Kopējā muitas tarifā šādā apakšpozīcijā:
22.02 Limonāde, aromatizēti minerālūdeņi un aromatizēti gāzētie ūdeņi un citi bezalkoholiskie dzērieni, neieskaitot augļu un dārzeņu sulas, kas ietilpst pozīcijā Nr. 20.07:
A. Nesatur pienu vai piena taukvielas.
2. pants
Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1983. gada 4. maijā

Labels: 3
17